Document ID: 32005R0430

UREDBA KOMISIJE (ES) št. 430/2005
z dne 15. marca 2005
o izvajanju Uredbe Sveta (ES) št. 577/98 o organizaciji vzorčne raziskave delovne sile v Skupnosti o šifriranju, ki se od leta 2006 dalje uporablja za posredovanje podatkov, in uporabi podvzorca za zbiranje podatkov o strukturnih spremenljivkah
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 577/98 z dne 9. marca 1998 o organizaciji vzorčne raziskave delovne sile v Skupnosti (1), in zlasti členov 3, 4(3) in 4(4) Uredbe,
ob upoštevanju naslednjega:
(1)
V skladu s členom 4(3) Uredbe (ES) št. 577/98 so izvedbeni ukrepi potrebni za opredelitev šifriranja spremenljivk, ki se uporabljajo za prenos podatkov.
(2)
V skladu s členom 4(4) Uredbe (ES) št. 577/98 se seznam spremenljivk, v nadaljevanju strukturne spremenljivke, izbere izmed karakteristik raziskave, ki se raziščejo samo kot letna povprečja glede na 52 tednov in ne kot četrtletna povprečja. Zato je treba določiti pogoje za uporabo podvzorca za zbiranje podatkov o strukturnih spremenljivkah.
(3)
Glede na pomembnost podatkov o zaposlenosti in nezaposlenosti morajo biti vsote za te kazalce skladne, ne glede na to, ali so pripravljene na podlagi letnega podvzorca, na podlagi letnega povprečja ali na podlagi štirih četrtletnih vzorcev.
(4)
Glede na pomembnost podatkov zbranih s priložnostnimi moduli morajo biti ti podatki združljivi z vsako drugo spremenljivko iz raziskave.
(5)
Ukrepi, predvideni s to uredbo, so v skladu z mnenjem Odbora za statistični program, ki je bil ustanovljen s Sklepom 89/382/EGS, Euratom (2) -
SPREJELA NASLEDNJO UREDBO:
Člen 1
Pogoji za uporabo podvzorca za zbiranje podatkov o strukturnih spremenljivkah so določeni v Prilogi I.
Člen 2
Šifre za spremenljivke, ki se od leta 2006 dalje uporabljajo za posredovanje podatkov, so določene v Prilogi II.
Člen 3
Ta uredba začne veljati dvajseti dan po dnevu objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. marca 2005

Labels: 12
9
19